Downing Street 10

Downing Street 10 er embetsboligen til First Lord of the Treasury. Ettersom dette embetet tradisjonelt innehas av Storbritannias statsminister, blir boligen i det vesentlige oppfattet som den britiske statsministerboligen i London. Siden Robert Walpole etablerte tradisjonen på 1730-tallet, har de fleste britiske statsministre bodd i dette huset. Huset er dermed blitt et sterkt symbol på det britiske statsministerembetet. Nabobygningen, Downing Street 11, er boligen til den britiske finansministeren.

I en periode på 1800-tallet var huset mindre populært blant britenes førsteministre. Det skyldtes blant annet at de fleste var svært velstående, og hadde langt bedre boliger som de heller benyttet. Huset var også preget av dårlig vedlikehold. Fra 1900-tallet ble det mer vanlig at statsministeren med familie faktisk bor i huset. Et unntak var Tony Blair, som var statsminister fra 1997 til 2007. Han og hans finansminister Gordon Brown byttet bolig.

 Opprinnelse 
Til tross for husets størrelse og beleilige lokalisering i nærheten av parlamentet, var det få av de første statsministrene som bodde der. Det var kostbart å holde, ble neglisjert og nedslitt, og nummer 10 var nær ved å bli revet flere ganger. Likevel har eiendommen overlevd og blitt knyttet til mange politikere og hendelser i britisk historie. I 1985 uttalte Margaret Thatcher at nummer 10 hadde blitt «en av de mest dyrebare juveler i den nasjonale kulturarv». Jones (1985), i brev fra Margaret Thatcher som benyttes i bokens forord.

Nummer 10 Downing Street var opprinnelig tre eiendommer, en herregård med utsyn over St. James's Park kalt for «the House at the Back», et rekkehus bak dét, og en hytte. Rekkehuset var ett av flere som ble bygget av George Downing mellom 1682 og 1684.

Downing, som var en spion for Oliver Cromwell og senere for kong Karl II, investerte i eiendom og samlet seg en betydelig rikdom. Bolitho (1957), s. 16–21.Jones (1985), s. 24–32.Feely (1982), s. 17–31. I 1654 kjøpte han opp leiekontraktene til boligene på et landområde sør for St. James's Park, ved siden av «the House at the Back», som var innenfor gangavstand fra parlamentet. Downing planla å bygge en rekke rikmannsboliger «der personer av god kvalitet kan bo ...» Minney (1963), s. 28. Han fikk den populære arkitekten Christopher Wren til å tegne bygningene. For å tjene mest mulig penger ga Downing ordre om å holde byggekostnadene nede, og husene ble derfor reist på billigste måte, med dårlig fundament og billige materialer. Den gaten hvor han fikk oppført disse boligene bærer nå hans navn, og det største huset ble en del av statsministerboligen, Downing Street 10.

 Tradisjoner 
I 1982 under Margaret Thatcher begynte man å sette opp et juletre utenfor nr 10.Juletre ved nr 10

Nr 10 har ansatt en Chief Mouser to the Cabinet Office, en katt i tjeneste som musejeger, for tiden Larry som ble hentet fra kattehjemmet i Battersea i 2011.Hentet til nr 10 som musejeger

 Referanser 

 Litteratur 
 Bolitho, Hector (1957): No. 10 Downing Street: 1660–1900. Hutchinson. OCLC 1712032.
 Feely, Terence (1982): No. 10: The Private Lives of Six Prime Ministers. Sidgwick and Jackson. ISBN 0-283-98893-2.
 Holmes, Richard (2009): Churchill's Bunker: The Secret Headquarters at the Heart of Britain's Victory. Profile Books. OCLC 449854872.
 Jones, Christopher (1985): No. 10 Downing Street: The Story of a House. The Leisure Circle. ISBN 0-563-20441-9.
 Minney, R.J. (1963): No. 10 Downing Street: A House in History. Boston: Little, Brown and Company. OCLC 815822725.
 Seldon, Anthony (1999): No. 10 Downing Street: The Illustrated History. London: HarperCollins Illustrated. ISBN 0-00-414073-7.
 Smith, Goldwin (1990): A Constitutional and Legal History of England. New York: Dorset Press. OCLC 498777.

 Eksterne lenker 

 Number 10, offisielt nettsted
 Prime Ministers in History, statsministere i historien
 History of the building, bygningens historie
 Virtual Tour of 10 Downing Street, virtuell tur
 Photos from the Prime Minister's Office, bilder fra statsministerens kontor

Kategori:Boliger i London
Kategori:Embetsboliger